ཚོགས་འདུའི་དགོངས་དོན་ལག་བསྟར་དོན་འཁྱོལ་བྱེད་པར་གཙོ་གནད་ལས་དོན་མངོན་གསལ་དོད་པོ་ཡོང་བར་བྱས་ནས་ཏང་འཛུགས་སྐྱོང་དང་རྩ་འཛུགས་ལས་དོན་གྱི་སྤུས་ཚད་དང་ཆུ་ཚད་ཕྱོགས་ཡོངས་ནས་གོང་མཐོར་གཏོང་དགོས།དོན་དངོས་དང་ཟུང་འབྲེལ་དམ་ཟབ་བྱེད་པ་དང་།གཙོ་གནད་མངོན་གསལ་དོད་པོ་ཡོང་བར་བྱེད་པ།དུས་རབས་གསར་པའི་ཏང་རྩ་འཛུགས་ཀྱི་ལམ་ཕྱོགས་དེ་ཏང་འཛུགས་སྐྱོང་དང་རྩ་འཛུགས་ལས་དོན་གྱི་བརྒྱུད་རིམ་ཧྲིལ་པོའི་ཕྱོགས་ཁག་ཏུ་ཁྱབ་པར་བྱེད་པ།དུས་རབས་གསར་པའི་ཏང་རྩ་འཛུགས་ཀྱི་ལམ་ཕྱོགས་ཀྱིས་ཏང་གི་ཆབ་སྲིད་ཀྱི་ལམ་ཕྱོགས་ལ་ཚན་རིག་དང་མཐུན་ཞིང་གནད་སྨིན་གྱི་ཞབས་འདེགས་ནུས་ལྡན་ཞུ་བ་དང་བོད་ཀྱི་འཕེལ་རྒྱས་དང་།བརྟན་ལྷིང་།སྣོད་བཅུད་སོགས་ལས་དོན་ཁག་ལ་ཞབས་འདེགས་ཞུ་དགོས།རྩ་འཛུགས་ཀྱི་མ་ལག་འཛུགས་སྐྱོང་གཙོ་བོར་བྱས་ནས་རིམ་ཁག་ཏང་རྩ་འཛུགས་ཉིད་ཁ་ཕྲལ་ལ་ངོ་རྒོལ་དང་།བརྟན་ལྷིང་སྲུང་སྐྱོང་།འཕེལ་རྒྱས་ལ་སྐུལ་འདེད་བཅས་ཀྱི་སྲ་ཞིང་བརྟན་པའི་དམག་འཐབ་མཁར་རྫོང་ཞིག་ཏུ་སྐྲུན་པ་དང་།ལྷག་བསམ་ཟོལ་མེད་དང་།དྭངས་གཙང་།འགན་འཁྲི་འཁུར་ཕོད་པ་བཅས་མངོན་གསལ་དོད་པོ་ཡོང་བར་བྱས་ནསདམིགས་བསལ་གསུམགྱི་བླང་བྱ་དང་འཚམ་པའི་བྱང་ཚད་མཐོ་བའི་ལས་བྱེད་པའི་དཔུང་ཁག་ཅིག་སྐྲུན་པ།ཤེས་ལྡན་པར་བརྟེན་ནས་བོད་དར་རྒྱས་གཏོང་བའི་འཐབ་ཇུས་མངོན་གསལ་དོད་པོ་ཡོང་བར་བྱས་ནས་རྒྱལ་གཅེས་ལེགས་སྐྱེས་འབུལ་བ་དང་མཐའ་མཚམས་ལ་གཞི་ཚུགས་པའི་ཕྱོགས་ཁག་ཐད་ཀྱི་ཤེས་ལྡན་པ་ཕུལ་བྱུང་གཅིག་སྡུད་བྱེད་པ།བྱ་གཞག་འཕེལ་རྒྱས་ཀྱི་དགོས་མཁོ་མངོན་གསལ་དོད་པོ་ཡོང་བར་བྱས་ནས་ཏང་ལ་ལྷག་བསམ་རྣམ་དག་དང་།ལས་འགན་ལྕི་པོ་འཁུར་ཐུབ་པ།སྤྱོད་ཚུལ་ལེགས་པ་བཅས་ཀྱི་ན་གཞོན་ལས་བྱེད་པ་ཕུལ་བྱུང་གསོ་སྐྱོང་གདམ་གསེས་བྱེད་པ་བཅས་ཀྱི་སྒོ་ནས་ཏང་འཛུགས་སྐྱོང་དང་རྩ་འཛུགས་ལས་དོན་གྱི་ལས་འགན་ཁག་ནུས་ཤུགས་ལྡན་པའི་ངང་དམིགས་སར་དོན་འཁྱོལ་ཐུབ་པ་དང་ཕན་འབྲས་ཐོན་པར་བྱེད་དགོས།